Sporazum o pitanjima vojničkoga značaja, koja se odnose na jadransko primorsko područje


Hrvatska vlada i talijanska vlada,
Uzevši u obzir ugovor o odredjivanju granica izmedju Kraljevine Hrvatske i Kraljevine Italije, koji je danas podpisan, sporazumjele su se u slijedećem:

Članak 1.

Hrvatska se vlada obvezuje da na otocima i na području izmedju mora i crte, prikazane na priloženoj karti, koja čini sastavni dio ovoga sporazuma, ne će podići ni podržavati nikakvu vojničku utvrdu ili uredjaj kopneni, pomorski ili zrakoplovni, nikakvu vojničku (operacionu) bazu i nikakvu napravu, koja bi se mogla iskoristiti u ratne svrhe, niti ikakvu tvornicu ili skladište strjeljiva i ratnog tvoriva.

Članak 2.

Hrvatska vlada izjavljuje da nema namjere držati ratnu mornaricu, osim što će razpolagati naročito osposobljenim jedinicama, potrebnim za osiguranje redarstvene i rizničarske službe.

Članak 3.

Obje će vlade naknadnim sporazumom utvrditi modalitete, po kojima će talijanska vlada imati mogućnost prevesti svoje oružane snage preko hrvatskoga područja obalnom kolonom cestom Rieka-Kotor i željezničkom prugom Rieka-OgulinSplit i njezinim možebitnim produljenjem do Kotora.

Članak 4.

Ovaj sporazum stupa na snagu podpisom.

U vjeru čega podpisani opunomoćenici, valjano ovlašteni,
podpisaše ovaj sporazum.
Učinjeno u Rimu, u dvostrukom izvorniku,
dne 18. svibnja 1941 – XIX.

Pravni propisi Nezavisne Države Hrvatske
Pravni propisi Kraljevine Italije